Сёлета ў маі Алена Ляшкевіч падаравала гэтыя фотаздымкі Веткаўскаму музею стараабрадніцтва і беларускіх традыцый імя Ф. Р. Шклярава падчас адкрыцця сваёй выставы ў гомельскім філіяле ўстановы.ufeffufeffБеларуская духоўная і матэрыяльная культура цікавіць Алену Ляшкевіч у першую чаргу з навуковага пункту гледжання: старадаўнія абрады імкліва адыходзяць, ператвараюцца ў забаўку ці гульню. Іх трэба паспець зафіксаваць, і выдатна, калі атрымаецца зрабіць гэта па-мастацку. Алена Ляшкевіч даўно цікавіцца традыцыйнай культурай, яе спецыялізацыя ў дыпломе — “гісторык-этнолаг”, з 2008 года ў складзе экспедыцый Студэнцкага этнаграфічнага таварыства яна займалася палявымі этнаграфічнымі даследаваннямі.